als_Latn dik_Latn sag_Latn
Një erë ndryshimi vinte në Shqipëri, por kjo nuk kishte lidhje me futbollin, një sport që pothuajse ishte shthurur. Veç të tjerave, në atë kohë argëtimi ishte në plan të dytë, sepse njerëzit kishin zbritur në fushë, për herë të parë pas 50 vjetësh, kur edhe për të ndezur një cigare duhet të pyesnin të plotfuqishmin e lagjes. – Çfarë kujtoni nga humbja 9-0 ndaj Spanjës përpara 23 vitesh, kur edhe ju atëherë ishit në stadiumin e Seviljes? – Ishte një vit kur filluan lëvizjet popullore dhe gjithçka nuk ishte në favorin tonë. Mund t’ju them një detaj. Kemi qenë të grumbulluar për tre javë në Hotel “Kruja” në plazhin e Durrësit dhe nuk kemi mundur të stërvitemi asnjë ditë, pasi nuk na lejonin. Vetëm kur errësohej bënim vrap dhe pak aerobi. – Ndërkohë që edhe formacioni kishte ndryshuar ndjeshëm nga ai i profesor Rrelit, që ishte i suksesshëm disa vite më parë – Po, është e vërtetë që kishte ndryshuar ndjeshëm, por nuk ishte kjo arsyeja e humbjes së thellë. Askush atëherë nuk e kishte mendjen tek ndeshja, por tek politika. – Sidoqoftë, 9 gola janë shumë, megjithëse siç thoni ju nuk ishit shumë të impenjuar – Sa herë që vihej topi në fushë na krijohej përshtypja se do të pësonim. Ne u bëmë shumë modestë, ndërsa kundërshtarët kishin një skuadër të mrekullueshme. – Për herë të parë, për ju u hap edhe “dera” e merkatos dhe kam përshtypjen se keni përfituar edhe ju – Pas dy muajsh jam larguar nga Shqipëria dhe për fat të keq kam qenë vonë. – Si ju pritën në Shqipëri pas asaj humbjeje të thellë? – Askush nuk u kujtua për ne, pasi Shqipëria fillimisht kishte vendosur të ndryshonte politikisht.
Mirel Josa: Futbolli nuk ishte më argëtim0
Share.
als_Latn als_Latn eng_Latn